paragraph_text: U godinama 1933. i 1934., kada se Europsko automobilističko prvenstvo nije vozilo, Wimille stiže do pobjede na Velikoj nagradi Alžira 1934. u Bugattiju T59.<small><ref> Algerian Grand Prix 1934 standings Driver Database. Pristupljeno 24. rujna 2021. </small> Kada je Europsko automobilističko prvenstvo ponovo pokrenuto 1935., Wimille je u njemu nastupao tri sezone vozeći za momčad Automobiles E. Bugatti, a svoje posljednje dvije utrke na Velikoj nagradi Švicarske i Velikoj nagradi Italije 1938. je vozio za Alfa Corse u bolidu Alfa Romeo Tipo 312. Najbolji rezultat je ostvario na Velikoj nagradi Španjolske 1935., kada je u kvalifikacijama osvojio pole position, no utrku je završio na četvrtom mjestu.<small><ref> 1935 Spanish Grand Prix Motorsport Magazine. Pristupljeno 24. rujna 2021. </small> U razdoblju od 1936. do 1939. pobjeđivao je na mnogim utrkama, među kojima se najviše ističu dvije pobjede na utrci 24 sata Le Mansa 1937. sa suvozačem Robertom Benoistom<small><ref> Le Mans 24 Hours 1937 standings Driver Database. Pristupljeno 24. rujna 2021. </small> i 1939. sa suvozačem Pierrom Veyronom,<small><ref> 1939 Le Mans 24 Hours Motorsport Magazine. Pristupljeno 24. rujna 2021. </small> te prva pobjeda na domaćoj Velikoj nagradi Francuske 1936. na stazi Montlhéry sa suvozačem Raymondom Sommerom, koja te godine nije bila dio Europskog automobilističkog prvenstva.<small><ref> 1936 French Grand Prix Motorsport Magazine. Pristupljeno 24. rujna 2021. </small>